stanford-oval/wikipedia huggingface dataset:
It Gets Better
It Gets Better ברחבי העולם > קנדה קנדה

הארגון It Gets Better Canada יצר סרטון וידאו באורך של 12 דקות, בו השתתפו אנשי ציבור להט"בים קנדים רבים, לרבות דב פירס, ריק מרסר, רקס הרינגטון, אן-מרי מקדונלד, אנזה אנדרסון, דיאן פלקס, בראד פרייזר, מארק טוקסברי, ג'ורג' סמית'רמן, פיטר פליקו, לורי לינד ומשתתפי תוכנית האירוח ‏Gays ‏5‏ Girl‏ 1‏, כשהם מדברים על החוויות האישיות שלהם אודות יציאתם מהארון, בפורמט ראיון תיעודי. בנוסף לפרויקט טרוור, סרטון וידאו זה הופק גם בתמיכת שני ארגונים קנדיים דומים, Kids Help Phone ו-Lesbian Gay Bi Trans Youth Line.‏ וידאו דומה יצא מאוחר יותר, על ידי קבוצת עובדי Canadian Broadcasting Corporation, בהם ג'יאן גומשי, סוק-יין לי, וו. ברט וילסון וברנט במבורי, כמו גם עובדים רבים אחרים, המדברים על חוויותיהם של בריונות על רקע של מגוון רחב של נושאים, לרבות מיניות, גזע ונכות. גם הפוליטיקאים מייקל איגנטייף וג'ק לייטון פרסמו קטעי וידאו משלהם.
ב-14 באוקטובר 2011, ג'יימ האבלי, נער בן 15 מאוטווה, אונטריו, שם קץ לחייו, ככל הנראה כתוצאה מדיכאון שנגרם לו על ידי בריונות על רקע נטייתו המינית. בעקבות התאבדותו, הופק והוקדש לו סרטון וידאו, שצולם על גבעת הפרלמנט שבעיר מגוריו, בו לקחו חלק פוליטיקאים ואנשי צוות של המפלגה השמרנית, ביניהם ג'ון ביירד, ויק טייבס, לויס בראון, אליס וונג, מייק וואלאס, רונה אמברוז, שלי גלובר, דיפאק אובהרי, קנדיס הופנר, דייוויד מתוק ודון מרדית' הסרטון פורסם ב-יוטיוב ב-20 באוקטובר 2011.‏ פקיד בית המשפט הפדרלי ג'וש שינרט פרסם בהפינגטון פוסט כי רבים מהמחוקקים שהשתתפו בסרטון הצביעו בשנת 2005 נגד לגליזציה של נישואים חד-מיניים, ושהיו לו קשרים לארגונים אנטי-להט"בים, אך הוא הביע הסכמה עם דעתו של דן סאבאג', שהסרטון היה צעד ראשון, ולא אחרון, של המפלגה השמרנית, כלפי יחסים טובים יותר עם אזרחי קנדה הלהט"בים.
בנוסף, הקומיקאי ריק מרסר - שבעבר לקח חלק בסרטון של מיזם "It Gets Better"‏ - הקדיש את פינתו השבועית בתוכנית "Rick Mercer Report" לצורך עדכון בנושא זה, תוך קריאה נרגשת לאנשי ציבור להט"בים לצאת מהארון, בטענה שמותו של האבלי הפך את שתיקתם ללא-מקובלת. מרסר - שיצא מהארון כהומוסקסואל בשנת 2009 - ספג ביקורת על כך שלא ציין במפורש בסרטון הווידאו בו השתתף שהוא בעצמו הומו. מאוחר יותר, הוא השתתף בתוכנית הרדיו The Current בתחנת CBC Radio One, ושוחח על הווידאו בו השתתף ועל החוויות שלו כהומו.
בשנת 2012, פורסם סרטון וידאו קבוצתי נוסף, בו הופיעו עשרים קציני המשטרה הרכובה המלכותית של קנדה.
It Gets Better ברחבי העולם > שוודיה שוודיה

בשוודיה, ערוץ הטלוויזיה TV3 והעמותה השוודית "Save the Children" השיקו את הקמפיין "Det blir bättre". הקמפיין לא התמקד בנוער להט"בי, אלא פונה אל כל בני הנוער, מאחר שלא רצו להדיר נוער הטרוסקסואלי, ובשל כך ספגו ביקורת על החטאת מטרת הקמפיין. הקמפיין הושק מחדש מאוחר יותר, תחת אותו שם, אבל כתנועה עממית עם התמקדות בנוער הומו-לסבי.
It Gets Better ברחבי העולם > שווייץ שווייץ

במאי 2011, דניאל ר. פריי ופאביו הווילר החלו לשמש כשותפים השווייצריים של המיזם. שניהם עובדים ב-gayRadio, תחנת רדיו להט"בית שווייצרית. המיזם שלהם מכונה "Es Wird Besser Schweiz" - התרגום לגרמנית של המשפט: "It Gets Better Switzerland".
ספר

במרץ 2011, יצא לאור "It Gets Better: Coming Out, Overcoming Bullying, and Creating a Life Worth Living", ספר שנערך על ידי דן סאבאג' וטרי מילר, המכיל למעלה מ-100 מאמרים באותו הנושא של מיזם הווידאו באינטרנט, חלקם עיבודים או הרחבות של קטעי הווידאו הקיימים, וחלקים מקוריים. בין התורמים לכתיבת הספר: ג'ניפר פיני בוילאן, גרגורי מגווייר, משל נדגאוצ'לו, מייקל קנינגהם, סוזי אורמן, ודייוויד סדאריס. הספר יצא לאור על ידי "דאטון פינגווין", ונכנב לרשימת רבי המכר של הניו יורק טיימס.
ראו גם

אאוטינג
הומופוביה
זכויות להט"ב בארצות הברית
פרויקט טרוור
לקריאה נוספת

Stelter, Brian (18 באוקטובר 2010). "'It Gets Better' Offers Hope and Help to Gay Youth". הניו יורק טיימס. נבדק ב-2010-10-19. {{cite news}}:  (עזרה)
אברהם מחרז

| --- | --- |
אין תמונה חופשית
 לידה:  22 בדצמבר 1947 חיפה, פלשתינה (א"י) 
 פטירה:  5 בפברואר 2001 (בגיל 53) 
 ענף מדעי:  הנדסת תעשייה וניהול 
 מקום קבורה:  בית הקברות היהודי חוף הכרמל 
 מקום לימודים:  בית הספר הריאלי העברי בחיפה  האוניברסיטה העברית בירושלים  אוניברסיטת ג'ונס הופקינס 
 מוסדות:  אוניברסיטת בן-גוריון בנגב 
 
אברהם מחרז (22 בדצמבר 1947 - 5 בפברואר 2001) היה פרופסור להנדסת תעשייה וניהול. כיהן בתפקידים אחדים באוניברסיטת בן-גוריון בנגב, בהם סגן הרקטור, דיקן בית הספר לניהול וראש המחלקה להנדסת תעשייה וניהול. בנוסף, היה חבר המועצה להשכלה גבוהה, שימש יועץ אקדמי במכללה האקדמית ע"ש פנחס ספיר ובאוניברסיטה הפתוחה.
ביוגרפיה

אברהם מחרז נולד בחיפה בסוף 1947. מקור שם משפחתו בעיר חרז שבספרד, שם התגוררה משפחת אביו. את לימודיו התיכוניים סיים בבית הספר הריאלי העברי בחיפה. למד סטטיסטיקה וכלכלה באוניברסיטת תל אביב ובאוניברסיטה העברית (תואר ראשון) וסטטיסטיקה באוניברסיטה העברית (תואר שני). את תואר הדוקטור קיבל באוניברסיטת ג'ונס הופקינס שבארצות הברית, על עבודה בהנחיית ג'ארד קוהון. עם סיום הדוקטורט הצטרף למחלקת הנדסת תעשייה וניהול של אוניברסיטת בן-גוריון. בגיל 38 מונה לפרופסור מן המניין באוניברסיטת בן-גוריון.
מחרז נחשב לחוקר מוערך אשר פרסם מאות מאמרים, חלקם בכתבי עת יוקרתיים ונחשבים בתחומו. מאמריו עסקו במגוון רחב של תחומים ונושאים, בהם קבלת החלטות וכלכלה. בשנים האחרונות לחייו הרחיב את תחומי המחקר בהם עסק והחל לחקור גם בתחומים שונים כגון תיירות, מלונאות וכדורגל (בעיקר בכל הנוגע לקשר שבין כדורגל ותקשורת).
תחביבו של מחרז היה כדורגל - במשך השנים עסק בפרשנות כדורגל בערוצים שונים, בהם הערוץ הראשון, "רדיו דרום" ותוכנית "שירים ושערים". כיהן כחבר הנהלת הפועל באר שבע בשתי קדנציות, תחת צורי דבש ואליהו ז'ינו.
בשנת 1996 נמנה עם מייסדיו של בית הספר לניהול באוניברסיטת בן-גוריון בנגב (כיום הפקולטה לניהול), והיה לדיקן הראשון עד פטירתו בשנת 2001. במהלך כהונתו נוסדו תוכנית ה-MBA לבכירים וחמש מחלקות לימוד לתארים בתחומי הניהול: ניהול מלונאות ותיירות (תואר ראשון), מנהל עסקים (תואר שני), ניהול (תואר ראשון),  מנהל ומדיניות ציבורית (תואר שני), וניהול מערכות בריאות (תואר שני).  כמו כן הוקם מרכז בנג'יס ליזמות ולניהול היי-טק.
מחרז נפטר ב-5 בפברואר 2001 ממחלת הסרטן, בהיותו בן 53. הוא הותיר אחריו אשה ושלושה ילדים ונקבר בעיר הולדתו.
מאז פטירתו נערך לזכרו, מדי שנה, יום עיון באוניברסיטת בן-גוריון, שבמהלכו מחולקות מלגות על שמו לדוקטורנטים מצטיינים. כמו כן, מחולקות מדי שנה מלגות על שמו לסטודנטים מצטיינים במכללה האקדמית ספיר ובמכללה האקדמית להנדסה סמי שמעון. בבאר שבע נקרא רחוב על שמו.
הערות שוליים

↑  נתן אוריאלי, אברהם מחרז, מיכאל בר-אלי ואסף מנע, פרשנות כדורגל בישראל כשדה של ייצור תרבותי וכתחום עיסוק מקצועי, מכון הנרייטה סאלד
↑  הקבר של אברהם מחרז בבית הקברות חוף הכרמל, באתר BillionGraves
| --- | --- |
בקרת זהויות :  NLI: 987007511635605171  VIAF: 308264860   WorldCat (עם VIAF): 308264860
אברהם מיוחס

| --- | --- |
 לידה:  1718 ת"ס 
 פטירה:  20 בדצמבר 1767 (בגיל 49 בערך) כ"ט בכסלו ה'תקכ"ח 
 השכלה:  ישיבת בית יעקב (פירירא) 
 תקופת הפעילות:  ? – 20 בדצמבר 1767 
 תלמידיו:  יום טוב אלנקווה 
 חיבוריו:  שדה הארץ
 
רבי אברהם מיוחס (ת"ס – כ"ט בכסלו ה'תקכ"ח) היה דיין, מקובל ומחבר ספרות תורנית שפעל בירושלים. מחבר הספר שדה הארץ.
ביוגרפיה

נולד בירושלים לרב שמואל ממשפחת מיוחס אשר הגיעה לארץ בתקופת עליית מגורשי ספרד ולרחל. נכד לרבי ישראל יעקב חגיז ונין לרבי משה גלנטי. נתייתם בגיל שנתיים, וסבו, רבי משה מיוחס, פקיד הקהילה בירושלים, גידל אותו. למד בישיבת בית יעקב פירירה. ואצל רבי ישראל מאיר מזרחי (מחבר הספר "פרי הארץ") ואצל רבי יצחק הכהן רפפורט שחיבב אותו. בבחרותו נשא את ג'מילה, בתו היחידה של רבי טוביה כהן, מחבר הספר "מעשה טוביה". היה רבו המובהק של הרב יום טוב אלנקווה.
חיבר ספרים בהלכה בתלמוד ובקבלה. שימש כדיין בבית דינו של אחיו, הראשון לציון רבי רפאל מיוחס. בהיותו בגיל 40 התעוור. נפטר בכ"ט בכסלו ה'תקכ"ח ונקבר בהר הזיתים.
מספריו

שדה הארץ - דרושים על התורה, וחידושים על התלמוד, על הרמב"ם ועל הטור.
דגלי אהבה, חלק א, חלק ב, חלק ג, פירוש לספר עץ חיים, באתר אוצר החכמה
SECAM

שיטות שידור PAL ,NTSC ו-SECAM ופריסתם על הגלובוס
SECAM (ראשי תיבות של Systeme Electronique Couleur Avec Memoire) היא שיטת שידור טלוויזיה המקובלת במדינות ברית המועצות לשעבר, צרפת ומספר מדינות באפריקה.
טכנולוגיית ה-SECAM פותחה בצרפת, והוכנסה רשמית לשימוש ב-1 באוקטובר 1967 על ידי הערוץ השני - Chaine 2 -  של שירות השידור הצרפתי ORTF מה שהפך ברבות השנים לערוץ המסחרי   France 2.
הרזולוציה בשיטת שידור זו היא 720x576, בדומה ל-PAL.
Telephantasm

Telephantasm הוא אלבום אוסף של להקת הגראנג' האמריקאית סאונדגארדן, שיצא בספטמבר 2010 בחברת A&M ו-Interscope. באלבום רצועות של הלהקה מהקמתה ב-1987 ועד הסינגל שיצא כחודש לפני האלבום, "Black Rain".
האלבום הגיע למעמד אלבום פלטינה, יום אחד בלבד לאחר יציאתו, בהתבסס על מכירות שנעשו באריזה אחת עם משחק הווידאו "Guitar Hero: Warriors of Rock" (משחק וידאו מוזיקלי, חלק מסדרת המשחקים "גיטאר הירו"), ונמכר בסך הכול במעל למיליון עותקים.
האוסף

האוסף הופץ ב-28 בספטמבר 2010 על ידי הלייבל איי אנד אם רקורדס, בעקבות איחודה של הלהקה מוקדם יותר באותה השנה, לאחר 13 שנים שבהן הייתה לא פעילה (התפרקה ב-1997).
האלבום כולל את הרצועה "Black Rain", שהוא שיר הלקוח מתוך הקלטות הלהקה לאלבום "Badmotorfinger", אלבום שלא יצא מעולם. השיר הופץ כסינגל חודש לפני יציאת האוסף והגיע למקום ה-44 במצעד "קנדה הוט 100" הקנדי ולמקום ה-96 במצעד "בילבורד הוט 100" האמריקאי (בנוסף הגיע למקום ה-14 במצעד שירי הרוק של בילבורד).
חבר הלהקה קים ת'איל הסביר את שם האוסף "Telephantasm" כ"תעתוע מרחוק או רוח דמיונית מרוחקת, שלדעתי תהיה ייצוג הולם למה שיש בו - רטרוספקטיבה של הלהקה שלא הייתה פעילה מזה 13 שנים". הוא הוסיף שהרעיון לאלבום נלקח מפרויקט אחר שהלהקה עבדה עליו - ה-"B-Sides" - לאחר יציאת אלבום האוסף "A-Sides" ב-1997. הלהקה רצתה להוציא שירים מוכרים נוספים ולבסוף לא הוציאה את אלבום ה-"B-Sides".
התקליטור הראשון הוא אלבום הלהקה בגרסת משחק של משחק הווידאו המוזיקלי "Guitar Hero: Warriors of Rock", כאשר "Black Rain" זמין בתקליטור וכל שאר הרצועות היו זמינות להורדה עם הוצאת המשחק.
התקליטור השני כולל ספרון ביוגרפיה קצר על להקת סאונדגארדן, שכתב ג'ף גילברט, מכתב מקים ת'איל וקובץ קרדיטים.
התקליטור השלישי הוא ויניל 12 אינץ' הכולל את שירי האלבום, ובנוסף קוד מפתח להורדת השירים באיכות 320 kbit/s בפורמט MP3, הנלקח ישירות מהוויניל.
עטיפת האלבום כוללת יצירה של מאייר העטיפות ג'וש גרהאם, שמצייר את עטיפות האלבומים למוזיקאים שונים, בהם להקת הפוסט-מטאל האמריקאית "Neurosis".
רשימת השירים

כל השירים נכתבו והולחנו על ידי כריס קורנל (למעט היכן שמצוין אחרת).
| הגרסה הסטנדרטית> מס' | הגרסה הסטנדרטית> שם | הגרסה הסטנדרטית> לחן | הגרסה הסטנדרטית> מתוך | הגרסה הסטנדרטית> משך | הגרסה הסטנדרטית>  | הגרסה הסטנדרטית>  | הגרסה הסטנדרטית>  | הגרסה הסטנדרטית>  | הגרסה הסטנדרטית>  |
| --- | --- | --- | --- | --- | --- | --- | --- | --- | --- |
| 1. | Hunted Down  | קים ת'איל | "Screaming Life"‏ (1987) | 2:41 |  |  |  |  |  |
| 2. | Hands All Over  | ת'איל | "Louder Than Love"‏ (1989) | 5:58 |  |  |  |  |  |
| 3. | Outshined  |   | "Badmotorfinger"‏ (1991) | 5:11 |  |  |  |  |  |
| 4. | Rusty Cage  |   | "Badmotorfinger" | 4:25 |  |  |  |  |  |
| 5. | Birth Ritual  | קורנל, ת'איל, מאט קמרון | הפסקול "סינגלס" (1992) | 6:05 |  |  |  |  |  |
| 6. | My Wave  | קורנל, ת'איל | "Superunknown"‏ (1994) | 5:13 |  |  |  |  |  |
| 7. | Spoonman  |   | "Superunknown" | 4:08 |  |  |  |  |  |
| 8. | Black Hole Sun  |   | "Superunknown" | 5:19 |  |  |  |  |  |
| 9. | Fell on Black Days  |   | "Superunknown" | 4:39 |  |  |  |  |  |
| 10. | Burden in My Hand  |   | "Down on the Upside"‏ (1996) | 4:50 |  |  |  |  |  |
| 11. | Blow Up the Outside World  |   | "Down on the Upside" | 5:46 |  |  |  |  |  |
| 12. | Black Rain  | ת'איל, בן שפרד | רצועה שלא שוחררה מעולם (שוחרר כסינגל 2010) | 5:25 |  |  |  |  |  |
| משך כולל: | משך כולל: | משך כולל: | משך כולל: | 59:40 |  |  |  |  |  |
קרדיטים

מאט קמרון – תופים
כריס קורנל – שירה, גיטרת קצב
קים ת'איל – גיטרות
הירו ימאמוטו – בס (רצועות 1–2 בגרסת הסטנדרט; רצועות 1–7 בתקליטור 1 בגרסת הדלוקס)
בן שפרד – בס (רצועות 3-12 בגרסת הסטנדרט; רצועות 9–12 בתקליטור 1 ורצועות 1–12 בתקליטור 2 בגרסת הדלוקס)
ג'ייסון אברמן – בס (רצועה 8 בתקליטור 1 בגרסת הדלוקס)
סקוט סנדקוויסט – תופים (רצועה 1 בתקליטור 1 בגרסת הדלוקס)
מייקל ביינהורן, דרו קנולטה, טרי דייט, ג'ק אנדינו, אדם קספר, סאונדגארדן – הפקה בתקופות שונות
ג'וש גרהאם – ציור עטיפה
Talk That Talk (שיר)

Talk That Talk (בעברית: דבר את הדיבור הזה) הוא הסינגל השלישי של הזמרת ריהאנה מאלבומה השישי, Talk That Talk אשר יצא ב-17 בינואר 2012 וב-26 במרץ כעותק פיזי בצרפת בשיתוף הראפר ג'יי זי (בשיתוף הפעולה השלישי שלהם) ונושא גם את שם האלבום. השיר נכתב על ידי ג'יי זי עצמו, אסתר דין, כריסטופר וואלאס, אנתוני בסט, שון קומבס, צ'אקי תומפסון וסטארגייט. הוא שיר היפ-הופ עם השפעות R&B בשילוב תופים וסינתיזים.
השיר היה מועמד לפרס גראמי בקטגוריית שיתוף הפעולה הטוב ביותר בשירה/ראפ בשנת 2013. בשל היעדר קליפ השיר זכה להצלחה פושרת בעולם כאשר הגיע למקום ה-31 בלבד בארצות הברית ולמקום ה-25 בבריטניה אך הצליח להגיע לעשירייה הפותחת בישראל, נורווגיה ודרום קוריאה. אך למרות המיקום הנמוך בארצות הברית השיר הצליח להגיע למעמד פלטינה בארצות הברית. על מנת לקדם את השיר ריהאנה ביצעה אותו בתוכנית "The Jonathan Ross Show" וב-SNL ובנוסף גם בסיבובי ההופעות "Diamonds World Tour", ובסיבוב ההופעות המשותף שלה עם אמינם: The Monster Tour.
רקע

לפני צאת אלבומה השישי הנושא של אותו שם ריהאנה ציינה כי בנוסף לשיתוף הפעולה עם קלווין האריס צפוי שיתוף פעולה עם אמן בולט נוסף אך לא ציינה את השם. ג'יי בראון המנהל של ריהאנה רמז כי "הם מעדיפים להקליט באופן עצמאי ללא אמנים אחרים". ב-8 בנובמבר אישרה ריהאנה בחשבון הטוויטר שלה כי ג'יי זי הוא זה שייקח חלק באלבום. בראון ציין כי "שיתוף הפעולה קרה באופן אורגני".
השיר הוא שיתוף הפעולה השלישי בין השניים לאחר ששיתפו פעולה בפעם הראשונה בשירה Umbrella ב-2007 ובשיר שלו Run This Town משנת 2009 בו השתתף גם קניה וסט. שני שיתופי הפעולה זכו להצלחה אדירה.
הפקה ושחרור

השיר נכתב על ידי ג'יי זי עצמו, אסתר דין, כריסטופר וואלאס, אנתוני בסט, שון קומבס, צ'אקי תומפסון וסטארגייט אשר הפיקו גם את להיט הענק שלה מ-2010 "What's My Name?". סטארגייט ציינו כי זו הייתה הפעם הראשונה בה עבדו עם ג'יי והם היו מאוד מרוצים מהתוצאה הסופית. השיר הוקלט באולפני "Roc The Mic Studios" ו"ג'ונגל סיטי" בניו יורק וגם באולפני "Westlake Recording Studios" ובאולפני "The Hide Out Studios". סטארגייט גם שימשו כהמהנדסים של השיר ביחד עם מיילס וולקר ומייק אנדרסון וגם היו אחראים על המכשור שסופק ליצירת השיר. את השיר הקליטו מרוקס טובאר, קוק הארל ודי ג'יי סוויבל שהקליט את הקטעים של ג'יי זי. על הערבול של השיר היו אחראים פיל טאן ודניאלה ריברה.
בדצמבר 2011 ריהאנה ביקשה ממעריצים להמליץ לה על הסינגל השלישי מתוך האלבום וברוב קולות נבחר "Talk That Talk" ולאחר מכן נחשפה גם עטיפת הסינגל. ב-17 בינואר השיר פורסם כסינגל באופן רשמי. בנוסף הוא גם נשלח לרדיו העכשווי והקצבי ב-14 בפברואר וב-26 במרץ יצא כעותק פיזי בצרפת והכיל גם גרסת רמיקס ללהיטה We Found Love.
אינטרפרטציה לירית ומוזיקלית

השיר הוא שיר היפ-הופ ובאורך 3:39 דקות אשר כולל השפעות R&B בשילוב של תופים וסינתזים אשר מספמל את השיר "I Got a Story to Tell" של הראפר The Notorious B.I.G. השיר נפתח בקטע ראפ של ג'יי זי ולאחר מכן ריהאנה שרה את כל השיר בדומה לשיתוף הפעולה הקודם שלהם "Umbrella". מבחינה לירית השיר הוא שיר אשר מדבר על מין ובו ריהאנה קוראת למאהב שלה לקיים עימה יחסי מין כאשר היא משתמשת במילים "הדיבור הזה" כמטאפורה לקיום יחסי מין.
ביקורות

גאווין מרטין מ-"Daily Mirror" כתב כי "השיר גונב לביונסה את הכתר ה-"Bootylicious" ובנוסף גם השווה את שיתופי הפעולה של ביונסה וג'יי זי לשיתוף פעולה שלו עם ריהאנה בשיר (לאור העובדה שגם הם היו בשירים שעסקו ברומנטיקה ומין). סטיב מ. מ-"Sputnikmusic" הרגיש "שזה יכול להיות להיט רדיו גדול בזכות ג'יי זי". רים בוחזה מ-"The National" הרגיש שהשיר ביחד עם "You da One" ו-"Roc Me Out" מהאלבום "הם חלק משילוב מנצח של להיטי פופ לרדיו". דייוויד גריפית' מ-"4Music" החמיא לשיתוף הפעולה בין ריהאנה לג'יי זי וכינה אותו כ"עוד שיתוף פעולה מצליח ביניהם". לאנסקי מ-"MTV Buzzworthy" לא הופתע ששיתוף הפעולה בין השניים היה להצלחה. ג'וסילין ונה מ-"MTV News" כינתה אותו "כגדול וחזק עם בהירות מספקת בלבד" וכי "השיר דן בסקרנות מינית בצורה יותר מאופקת מאשר "Cockiness (Love It)" בו היא אומרת את המשפט "Suck my cockiness, lick my persuasion".
לואיס קורנר מ-"Digital Spy" נתן לשיר ציון של 4 כוכבים מתוך 5 וכינה אותו "כשיר מועדונים מפתה ואינטימי". לינדזי זולדז מ-"Pitchfork" כינתה אותו כאחד מהשירים העליזים באלבום אך ציינה שהוא לא טוב כמו "Umbrella". ג'וליאן אסקובדו שפרד מ-"Spin" סברה כי זהו שיתוף פעולה ש"אינו נעלם מהתודעה". צ'אק ארנולד מ-"People Magazine" כינה את שיר כ"עוד רגע בשמש". בביקורות הפחות טובות כריס קופלן מ-"Consequence of Sound" מצא את הראפ של ג'יי זי "לא נלהב" אך ציין כי ריהאנה נשמעה "נלהבת" ואף החמיא לביצוע שלה ב-SNL. פרייה אלן מ-"NME" כתב שהשיר "הימור לא משתלם".
הצלחה מסחרית

עם פרסום השיר נכנס למצעדים של מדינות רבות בשל מכירות דיגיטליות חזקות והגיע בבכורה למקום ה-31 בארצות הברית עם מכירות של 73 אלף עותקים. ב-4 בפברואר 2012 השיר נכנס מחדש למצעד למקום ה-100 וב-24 במרץ הגיע למקום ה-36. השיר גם נכנס למקום ה-63 במצעד שירי ה-R&B וההיפ-הופ בשבוע הראשון שלו במצעד ובשיאו הגיע למקום ה-12 במצעד ושהה בסך הכל 21 שבועות במצעד. במצעד שירי סוף השנה של שירי ה-R&B וההיפ-הופ השיר הגיע למקום ה-73. במצעד שירי הפופ הצליח להגיע למקום ה-26. בסופו של דבר השיר הגיע למעמד פלטינה בארצות הברית אף על פי ההצלחה פושרת שלו במדינה. בקנדה השיר הצליח להגיע בשיאו למקום ה-30, שם גם הופיע לראשונה.
באירופה לאחר יציאת האלבום השיר נכנס לעשרה מצעדים בין היתר בבריטניה שם דורג בתחילה במקום ה-25 והגיע למקום השביעי במצעד שירי ה-R&B. בנורווגיה הגיע השיר לראשונה לעשירייה הפותחת ובשווייץ הגיע למקום ה-11. באירלנד וספרד השיר הגיע ל-40 העליונים, בסקוטלנד, צרפת ודנמרק ל-30 העליונים. בניו זילנד גם נכנס ל-40 העליונים. באוסטרליה השיר נכנס למקום ה-42 והגיע בשיאו למקום 28. גם באוסטרליה השיר הגיע למעמד פלטינה. בדרום קוריאה השיר הגיע לראשונה למקום ה-22 עם מכירות של 14,207 עותקים ושבוע לאחר מכן הגיע למיקום השיא שלו, המקום התשיעי, עם מכירות של 27,169 עותקים.
בסך הכל מכירות השיר עומדות על 2.25 מיליון עותקים בעולם.
הופעות חיות

ריהאנה ביצעה לראשונה את השיר בתוכנית הבריטית "The Jonathan Ross Show" ב-3 במרץ 2012, שם ביצעה את השיר בלי ג'יי זי והתראיינה. ב-5 במאי אותה שנה ביצעה שוב את השיר ביחד עם השיר Birthday Cake בתוכנית SNL. השניים ביצעו את השיר ביחד לראשונה בפסטיבל Radio 1's Hackney Weekend בלונדון באותה שנה. בנובמבר אותה שנה היא גם ביצע את השיר במיני סיבוב ההופעות שלה 777 Tour ואף גם בסיבוב ההופעות Diamonds World Tour ובסיבוב ההופעות המשותף שלה עם אמינם The Monster Tour.
קרדיטים

כתיבה - אסתר דין, סטארגייט, ג'יי זי, אנתוני בסט, שון קומבס, צ'אקי תומפסון, כריסטופר וואלאס
הפקה - סטארגייט
הקלטה - מיקל ס אריקסן, מיילס ווקר, מייק אנדרסון
הפקה ווקאלית - קוק הרל
הקלטה ווקאלית - קוק הרל, מרקוס טובאר, ד'י ג'יי ג'ורדן סוויול יאנג
ערבול - פיל טאן, דניאלה ריברה
מכשור - מייקל אריקסן, טור אריק הרמנסן
מפיקים בפועל - טים בלאקסמית', דני ד.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 28 |  |
|  אוקראינה | טופ-היט | 10 |  |
|  אירלנד | מצעד הסינגלים האירי | 22 |  |
|  ארצות הברית | בילבורד הוט 100 | 31 |  |
|  ארצות הברית | Billboard Hot R&B/Hip-Hop Songs | 12 |  |
|  דנמרק | היטליסטן | 26 |  |
|  הולנד | מצעד 40 הסינגלים ההולנדיים | 61 |  |
|  הממלכה המאוחדת | מצעד הסינגלים הבריטי | 25 |  |
|  ולוניה | אולטראטופ 40 | 2 |  |
|  יוון | IFPI Greece | 63 |  |
|  יפן | יפן הוט 100 | 96 |  |
|  ישראל | מדיה פורסט ישראל | 4 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 37 |  |
|  סלובקיה | ČNS IFPI | 38 |  |
|  ספרד | PROMUSICAE | 37 |  |
|  סקוטלנד | מצעד הסינגלים הסקוטי | 24 |  |
|  פלנדריה | אולטראטופ 50 | 4 |  |
|  צרפת | SNEP | 24 |  |
|  קוריאה הדרומית | סירקל צ'ארט | 9 |  |
|  קנדה | קנדה הוט 100 | 30 |  |
|  שוודיה | סוורייטופליסטן | 41 |  |
|  שווייץ | המצעד השווייצרי | 11 |  |
מיקומי שיא > 2012

| מצעד | מיקום |
| --- | --- |
US Billboard R&B/Hip-Hop Songs: 73
מעמדות

| מדינה | תואר | עותקים |
| --- | --- | --- |
| שוודיה | זהב | 20,000 |
| אוסטרליה | פלטינה | 70,000 |
| הממלכה המאוחדת | כסף (SPS) | 200,000 |
| ארצות הברית | פלטינה | 1,000,000 |
היסטורית יציאות לאור

| מדינה | תאריך | פורמט | חברת תקליטים |
| --- | --- | --- | --- |
| ארצות הברית | 17 בינואר 2012 | רדיו אורבני | דאף ג'אם |
| ארצות הברית | 14 בפברואר 2012 |  רדיו עכשווי  רדיו קצבי | דאף ג'אם |
| צרפת | 26 במרץ 2012 | דיסק | Universal Music |
הערות שוליים

↑  ג'יי זי, אסתר דין, כריסטופר וואלאס, אנתוני בסט, שון קומבס, צ'אקי תומפסון, סטארגייט
↑  "R&B/Hip-Hop Songs – 2012 Year End Charts". Billboard. נבדק ב-16 בדצמבר 2012. {{cite web}}:  (עזרה)
↑  "Talk That Talk (CD single)". Amazon.com (FR). Amazon Inc. נבדק ב-12 ביוני 2012. {{cite web}}:  (עזרה)
| ריהאנה |
| --- | --- | --- |
| דיסקוגרפיה • וידאוגרפיה • פרסים ומועמדויות • סיבובי הופעות • שירים | דיסקוגרפיה • וידאוגרפיה • פרסים ומועמדויות • סיבובי הופעות • שירים |  |
| אלבומי אולפן | Music of the Sun • A Girl like Me • Good Girl Gone Bad (Reloaded) • Rated R • Loud • Talk That Talk • Unapologetic • Anti |  |
| אלבומי רמיקס | Good Girl Gone Bad: The Remixes • Rated R: Remixed |  |
| אלבומי וידאו | Good Girl Gone Bad Live • Loud Tour Live at the O2 • Rihanna 777 Documentary... 7Countries7Days7Shows |  |
| סיבובי הופעות | Rihanna: Live in Concert • A Girl's Night Out • Good Girl Gone Bad Tour • Last Girl on Earth • Loud Tour • Diamonds World Tour • The Monster Tour • Anti World Tour |  |
| ערכים קשורים | Home • פנטי ביוטי • "We Found Love" (וידאו קליפ) • רבל פלר • רבל • ניוד מאת ריהאנה • רוג מאת ריהאנה • מופע המחצית של סופרבול LVII |  |
| ריהאנה – סינגלים |
| --- | --- | --- |
| Music of the Sun | "Pon de Replay" • "If It's Lovin' that You Want" |  |
| A Girl like Me | "SOS" • "Unfaithful" • "We Ride" • "Break It Off" |  |
| Good Girl Gone Bad | "Umbrella" • "Shut Up and Drive" • "Hate That I Love You" • "Don't Stop the Music" • "Take a Bow" • "Disturbia" • "Rehab" |  |
| Rated R | "Russian Roulette" • "Hard" • "Rude Boy" • "Rockstar 101" • "Te Amo" • "Wait Your Turn" |  |
| Loud | "Only Girl (In the World)" • "What's My Name?" • "Raining Men" • S&M" • "California King Bed" • "Man Down" • "Cheers (Drink to That)" • "Love the Way You Lie (Part II)" |  |
| Talk That Talk | "We Found Love" • "You da One" • "Talk That Talk" • "Birthday Cake" • "Where Have You Been" • "Cockiness (Love It)" |  |
| Unapologetic | "Diamonds" • "Stay" • "Pour It Up" • "Loveeeeeee Song" • "Right Now" • "What Now" • "Jump" |  |
| Anti | "Consideration" • "Work" • "Kiss It Better" • "Needed Me" • "Love on the Brain" • "Desperado" • Higher • "Sex with Me" |  |
| השתתפות בסינגלים | "Roll It" • "If I Never See Your Face Again" • "Live Your Life" • "Run This Town" • "Love the Way You Lie" • "Who's That Chick?" • "All of the Lights" • "Fly" • "Take Care" • "The Monster"  • "This Is What You Came For" • "Nothing is Promised" • "Too Good" • "Selfish" • "Wild Thoughts" • "Loyalty" • ‏ "Lemon" • "Believe It" |  |
| שירים אחרים | "FourFiveSeconds" • "Towards the Sun" • "Dancing in the Dark" • "Bitch Better Have My Money" • "American Oxygen" • "Sledgehammer" • "Lift Me Up" |  |
| --- | --- |
בקרת זהויות :  MusicBrainz release group: 884919c5-334c-427a-adbd-a81d537045a3  MusicBrainz work: 5e1aa0fd-6e44-411a-a6e5-6e93723af6eb 
ריהאנה מופיעה עם השיר במהלך סיבוב ההופעות Diamonds World Tour (2013)
Ultimate Toni Braxton

Ultimate Toni Braxton הוא אלבום הלהיטים הראשון של הזמרת טוני ברקסטון אשר יצא ב-4 בנובמבר 2003 על ידי אריסטה רקורדס. האלבום כולל אוסף של שירים בולטים אותם הוציאה ברקסטון במהלך הקריירה שלה בגרסאות הרדיו שלהם.
רקע

בנוסף ללהיטים הבולטים ישנם גם שני שירים חדשים שטרם פורסמו לפני יציאת האלבום. השיר הראשון הוא "Whatchu Need" אשר הופק על ידי רודני ג'רקינס ואילו השיר השני הוא "The Little Things" אשר הופק על ידי אר קלי. בנוסף לגרה הרגילה לאלבום גם יצאה גרסת מארז שכוללת רמיקסים לשירים מהאלבום בהמדורה מוגבלת.
נכון להיום מכירות האלבום עומדות על 400 אלף עותקים, רבע מהם נמכרו בבריטניה מה שזיכה את ברקסטון במעמד אלבום זהב במדינה.
רשימת רצועות

| Ultimate Toni Braxton> מס' | Ultimate Toni Braxton> שם | Ultimate Toni Braxton> משך | Ultimate Toni Braxton>  | Ultimate Toni Braxton>  | Ultimate Toni Braxton>  | Ultimate Toni Braxton>  | Ultimate Toni Braxton>  | Ultimate Toni Braxton>  | Ultimate Toni Braxton>  |
| --- | --- | --- | --- | --- | --- | --- | --- | --- | --- |
| 1. | Give U My Heart  | 4:00 |  |  |  |  |  |  |  |
| 2. | Love Shoulda Brought You Home  | 4:51 |  |  |  |  |  |  |  |
| 3. | Another Sad Love Song  | 3:49 |  |  |  |  |  |  |  |
| 4. | Breathe Again  | 4:15 |  |  |  |  |  |  |  |
| 5. | Seven Whole Days  | 4:40 |  |  |  |  |  |  |  |
| 6. | You Mean the World to Me  | 3:59 |  |  |  |  |  |  |  |
| 7. | How Many Ways  | 4:26 |  |  |  |  |  |  |  |
| 8. | You're Makin' Me High  | 4:06 |  |  |  |  |  |  |  |
| 9. | Let It Flow  | 4:09 |  |  |  |  |  |  |  |
| 10. | Un-Break My Heart  | 4:28 |  |  |  |  |  |  |  |
| 11. | I Love Me Some Him  | 4:36 |  |  |  |  |  |  |  |
| 12. | I Don't Want To  | 4:17 |  |  |  |  |  |  |  |
| 13. | He Wasn't Man Enough  | 3:59 |  |  |  |  |  |  |  |